
भजनन हुंद फिहरिस्त 


ग्वड कथ 
श्री गणेशा करतम दया 

ग्वर्‌ दीव भान सॉब ज्ञान वानय 

ग्व्र देव लगयो चान्यन चर्णन 

ग्वर देवा छम चाँनी आस 

ज़ीव आत्मा छुय प्रानि खौत प्रोन 
क्षण क्षण ३७ स्वर 

दाता दया निधान 

ह्योतुम 3»कार व्वन्य छारुन 

ब्रह्माण्ड सोरुय ॐ रूप छुय 

भक्ति भाव स्वर ३% ३% ३% 

याम सोर मै ३% ३%, दूर गव मै मूह भ्रम 
ops शब्दा याम कनन गोम 
प्राणच स्वरनय वज़ान शब रोज़ 

दयो थावतम पनज सुम्रन 

गछ शरण गीताये 

गायत्री अस्तोती 

रूप रॅस्ति छारय कोस छय शकलय 
सूर्य अस्तोती 

अज़ छय एकादशी 

बाँगराव महोबत त प्यार 

मन श्रोचि तस यस श्रूच आसि ख्यन 


३% नम: शिवय ज़पु श्रदाये 
युस करान दूर सान्यन कष्टन 
बम बम बोलान छु 

हरि 3७ 3% कारा 

दुर्दशा दूर करान छि नो दुगीये 


दूरि प्यठ आसय बोज़तम वीलुज़ार 


दुर दशा दूर कर बोज़ ज़ारपार 
भखत्यव सँमिव साँरी 

मण्डली हाथ गछव देवी आंगन 
कश्यप मण्डलच माँ शारदा 
शारदा कर सोन मौकलन पाये 
छल छांगरि गोम मन लोलो 

ग्व्र देव म्योन रेहबरय 

सत्‌ संग रंगनाव जंग लद पान 
सतची करतो च जान 

दयस मे वन्योम छुस चोन बन्धय 
दर्शुन हाव मे नन्द॒ लाल 

हे दयि कासतम कालुन भये 
भखुत्यो ज्ञान घर थावतो बअरथई 
महा वीर हनुमानइ 

दयो च॒ छुख दयावान 

अनन्त रूप विष्णु भगवान 

जय हनुमाना अति बलावाना 


76 

ग्वड कथ 


कॅशीरि छि पथ कालि As सॉरसय दुन्याहस मंज़ मशहूर | 
येतिच प्रकृती छि स्यठाह शूबवन्य, लूबवन्य तु मॉर्‌यमंज़। अमि 
अलाव छि कॅशीरि 'रेश्यवॉर' ति वनान। यैतिक्यव साधव, सन्तव, 
रेश्व त सूफी फँकीरव छु अध्यात्मस मंज स्यठाह कमाल हौवमुत। 
येतिचि धरती प्यठ छु वख्त-वख्त गौनमातव जन्म ह्योतमुत, यिमव 
कॅशीरि हंदिस प्रथ कुनि मोज़ूहस प्यठ शॉयरी कॅरमच छि। 

कॅशीरि छि भख्ती शॉयरी मंज़ ति पेश-पेश रूज़मच | यैतिक्य 
संत त भॅखत्य यैलि अध्यात्मकिस सँदरस मंज़ मगन गाँमत्य छि तु 
तिमव छि पननिस आराध्य दीव सुंद लोल इज़हार करन खाँत्र 
अँन्ट्र वुज़िन्य लॅजमुच | तिमव छि पनुन्यन भजनन मंज़ अध्यात्मुक 
राज़ वेछुनोवमुत त आम लूकन चेनवन दिचमुच जि येमि कायिनातुक 
मुच छु पौज़ दयि लोल। तिहुंद वनुन छु दयि लोल छु तैली गनान 
यैलि सत॒च TRAST गछान छेय। अथ पसिमँज्ञरस मंज़ छि ललद्यद, 
Tay भावॉन्य, परमानन्द, FS रयौश, कृष्ण जुव राज़दान, मास्टर 
ज़िन्द कौल स्यठाह मशहूर। 

“ore शेछ'' छि अँक्य तिथ्य संत शॉयिरन लीछम॒च 
यैमिसुंद नाव द्वारिका नाथ कौल ‘after’ छु । श्री द्वारिका नाथ 
कौल छु लूकबवन, अनन्तनाग किस अँकिस गरीब ब्रह्मण परिवारस 
मंज़ त्रुवाह जनवरी 94 हस मंज़ थन प्योमुत | अम्य संदिस मॉलिस 
ओस पं० गोपाल कौल त माजि आँसिस जूनमाल वनान। गोपाल 

कौल ओस अख श्रूच ब्रह्मण, येमिस वीद-शास्त्रन हुंद सोन तु गोन 
ज्ञान ओस । जून माल ऑस पतिव्रती बट्न्य मगर स्यठा ख्वददार तु 
निडर | बुथि प्यठ ओस तस शंग्रफ पशपान | दिल किन्य ति ऑस 
साफ | द्वारिका नाथ जियस लॅज TAS Common Wealth Institute 
of Biological Control लस मज़े नोकरी । पाँचि बुहएय पतय त्राँव्य 
तँम्य यि नौकरी, मगर अमि पतय लॅग्य तिम महकमय तॉलीमस 
मंज़ टीचर | यि नौकरी हेच अँम्य संज़ माजि तमि वख्तकिस वजीरि 
ऑलाह जिनाब मीर काँस्मस लडिथ। तिमव कोर अख मार्च 974 
तस मंज़ बहस्यिति टीचर जौयिन। येति छि यि कथ ति वनुन्य 
लॉज़िमी जि यिमन आव अमि ब्रोंठ :966 हस मंज़ मटनकिस श्री 
माधव राम खार संजि कोरि 'उमा देवी“ (येमिस “आशा जी' ति 
OAM ऑस्य) YA Gl करनु। यिमन ज़ाव खॉली अख नेचुव 
येमिस “पवन कुमार' वनान छि। द्वारिका नाथ गॅयि 3) जनवरी 
999 तस मंज़ नौकरी मंजु सुबकदोश। 
द्वारिका नाथ जियस ऑस्य पाँछ बॉय त चोर बेनि। यिमव 
मंज़ द्वारिका नाथ धर्मात्मा प्रकृती हुंद मॉलिख site | ऑॅमिस ओस 
पिता जियन्यव संस्कारव सोन त॒ गोन असर त्रोवमुत। अँम्य ओस 
HHA प्यठय मामस ख्योन Aaya | दयि नावस कुन ओसुस 
स्यठा लोय खोय। ATA किन्य येलि 990 तस मंज़ माइग्रेशन 
गयि यिमव बनोव जैमि किस भरत नगर, बनतालाबस मंज़ मकान। 
द्वारिका नाथ जियन लॉज अमि पतय स्यठाह तेज़ी सान ३४ कारच 
व्वपासना HIF | सन्‌ 2000 मंज़ म्यूल यिमन अख थदि पायुक 

संत यिमन पं० जगन्नाथ जी भान वनान छि। यि संत छु कृष्ण जू 
राज़दान सुंजि परम्परायि हुंद। यिमव कौर यिमन ग्व्र व्वपदीश। 
येमि सत्य अँम्यसंज साधनायि मंज़ तेज़ी आयि। यिमन खुलेयि 
वैखुरी त माता सरस्वती कॅर॒ख कृपा। अमि पतय लोग यिमव 
पनुन्यन लीलायन मंज़ सीरि इसरार बावुन। ऑखरस ओस यिमव 
अध्यात्मस मंज़ स्यठा थज़र प्रौवमुत, येम्युक अनुमान अँम्य संद्यव 
भजनव ज़ॅर्ययि सपदान छु। 25 नवम्बर 204 हस मंज़ कौर यिमव 
ब्रहा-लूकस कुन प्रस्थान। 

यथ “add शैर्छ“ किताबि मंज़ छु यिमव ग्वर सुंद थज़र 
त॒ ३% कारुक बजर पननिस कलामस मंज़ वैछनोवमुत। कुनि छि 
यिम गायत्री मातायि ga महिमा वनान त॒ कुनि अँज्यकिस इन्सानस 
गीतायि शरन गछनुक दरस ति दिवान। कुनि छि ब्रह्माण्डच थाह 
ह्यवान त कुनि माईग्रेशनि हंज़ व्यथा ति पेश करान। कुनि वख्त छि 
हॉरी पर्वत त कुनि शारदा मातायि हुज़ पनन्यव भजनव जॅर्‌ययि 
यात्रा करनावान। गरज़ द्वारिका जीन्यन लीलायन मंज़ छि सगुन त 
निर्गुन व्यछुनॉविथ सतच शैछ आम लूकन ताम वातनावन आमच | 
पननिस अथ मकसदस मंज़ छि तिम कामयाब रूदमित्य। “सतच 
We‘ मंज़ छि द्वारिका' Ga बेश्तर भजन शॉमिल करन आम॒त्य 
यिम TEC वख्त-वख्त॒ पथ-प्रदर्शन करि। 

ऑ ऋ ॐ 

श्री गणेशा करतम दया 


श्री गणेशा करतम्‌ दया, दूर करसा म्यॉज दुर्दशा। 
पापन मै करतम्‌ क्षमा, दूर करसा म्यॉज दुर्दशा।। 


आदि दीव छुखना साँ चुय, वलभा छय सुत्य सुती। 
मूषक छुय वाहना, दूर करसा म्यॉज दुर्दशा।। 


गणन्‌ हुंद छुख च्च सरदार, बोड छु चोनुय दरबार। 
चुय छुख विघ्न हर्ता, दूर करसा म्यॉज दुर्दशा।। 


दितु सॉ मे ज्ञान बुद्धि ऋद्धि सिद्धि oa सुती। 
एकदन्त गज़ा नना, दूर करसा म्याँज दुर्दशा।। 


शिव नाथ ga चोनुय पिता, पूज़ान छिस सॉरी देवता। 
शक्ति पुत्र च॒ छुखना, दूर करसा म्यॉँज दुर्दशा।। 


बाह नाव छिय चेय सुन्दर, भखुत्यन्‌ मनि अन्दर । 
पूर्ण करान छि कामना, दूर करसा म्यॉज दुर्दशा।। 


सेन्दरा मॅलिथ चच पानस, फेरान बुल जहानस। 
भख॒त्यन करान छुख रक्षा, दूर करसा म्यॉज दुर्दशा।। 

वक्रतुण्ड नाव चोनुय, भवस छु तार वोनुय। 


3 


गज़मुख लम्बोदरा, दूर करसा म्यॉज दुर्दशा।। 


सोम्बरॉविम्‌ भाव पोष, नादन मे थावतम गोश। 
गुल्य गँडिथ छुय “FART, दूर करसा म्यॉज दुर्दशा।। 
* 
ग्वर दीव भान सॉब ज्ञान वानय 


TR दीव भान सॉब ज्ञान वानय, 
रोटमय मै चोनुय दामानय। 

ग्व्र देव म्योन छुख भगवानय।। 
रोटमय मै चोनुय दामानय।।०।। 


जार बोज़ बब राजि यियनय आर, 
कर्मखुर म्योनुय वज च्च संवार। 
सारिकुय सार छुख च॒ जानानय।। 
रोटमय मै चोनुय दामानय।।०।। 


आशावान छुस भवसर मै तारख, 
मोह नेन्द्रे बज मे बुज़नावख। 
परम॒ दामच वथ च॒ हावानय।। 
रोटमय मै चोनुय दामानय।।० ।। 

अन्धकारस मंज छुख ज्ञान दीपक, 
भखुत्यन अजि गटि मंज़ वथ हावख। 
पादि कमलन तल छुय प्रारानय।। 
रोटमय मै चोनुय दामानय।।० ।। 


बॅअर-बॅअर छिय चे ज्ञान खज़ान, 
विष्णापन दितम ज्ञानुक दान। 
हलम दॉरिथ छिय भिक्षा मंगानय।। 
रोटमय मे चोनुय दामानय।।०।। 


खत्ता यिम छिम माफ करतम्‌, 
भख्ती नावि म्याजि नम रटतम। 
भक्ती ga दितम वरदानय।। 
रोटमय मै चोनुय दामानय।।०।।. 


नाम सुम्रन मे गछूयम रोजुञ, 
alga सायि गोछ मे पोशुन। 
दूरेर चोन छुस न॒ चालानय।। 
रोटमय मै चोनुय दामानय।।०।। 


ज्ञान प्रकाश भजन किताब बनाँवथ अनमोल, 
TAL देवा द्युतमुत BA ज्ञानस ज़ोल। 
‘ater ति तिमन॒य छुय ग्यवानय।। 
रोटमय मे चोनुय दामानय।।०।। 

* 

Tat देव लगयो चान्यन च्चर्णन 


ग्व्र देव लगयो चान्यन चर्णन। 
मन म्योन अनतन रज़ि गंडतन।। 


मनस म्यॉनिस लौगमुत जंग, 
विषय चूरव कौरमुत तंग। 
चानि चरण धूलि सुत्य सुरनावहन।। 
मन म्योन अनतन UST गंडतन।।० ।। 
येलि छुस बेहान मंज़ ध्यानस, 
मन फेरान छुम कुल जहानस। 
संकल्फ विकल्प छिम डालन।। 
मन म्योन अनतन रज़ि गंडतन।।०।। 
नाव म्यॉनी छयना चेय मटे, 
फिरनावतम सत्‌ संग वते। 
नम रठ म्यॉन्यन मनक्यन पुरज़न।। 
मन म्योन अनतन UST गंडतन।।० ।। 
येलि येलि नाव लगि म्यॉन्य शाठस, 
दयायि चानि सृत्य वाति घाठस। 
मोह अंदकार म्योन छुख गालन।। 
मन म्योन अनतन रजि गंडतन।।० ।। 

राग द्वेष मनस छुम भ्रमरावन, 
काम, SY, मूह, लूभ वति डालन। 
काम, PU, मूह, लूभ म्योन हरतन।। 
मन म्योन अनतन रज़ि गंडतन || ० ।। 
मन गुर फेरान छुम तरफातन, 
he उपाय कर सुय शुम्रावतन | 
अती छु यती आसन अती लुकभवन।। 
मन म्योन अनतन रजि गंडतन।।०।। 
ग्व्र दीव वनतम त्युथ कांह छल, 
युथ मन म्योनुय गछि निष्कल। 
मन मनकल म्याँन्य फुकनावतन | | 
मन म्योन अनतन रज़ि गंडतन।।०।। 
निर्मल बनावुन म्योन मन मन्दिर, 
तथ अन्दर थावहन श्याम सौन्दर । 
अन्द्य AT करहस ब प्रदिक्ष्यन्‌।। 
मन म्योन अनतन रज़ि गंडतन।।०।। 
ग्व्र देव लगयो पॉऽय पॉरी, 
“द्वारिका' छुय करान वीलुज़ॉरी। 
मन म्योनुय कोबू करतन।। 
मन म्योन अनतन UST गंडतन।।० ।। 
* 

ग्वर देवा छम चॉनी आस 


ग्वर देवा छम चॉनी आस, चर्णन चाञ्यन तल बय आस। 
३% कारस मंज़ मे बास, चर्णन चाञ्यन तल बय आस।। 


अशिवानि चॉनी पाद छलय, तनि चाने बुय अँत्तर मलय। 
ज्ञान अमरेथ चानि योर आस, FA चाञ्यन तल बय आस।। 


ज्ञानच गंगा छि येति जॉरी, ग्वर देव वज दित॒ म्यति बॉरी। 
अकि दाम सुती चलिह्यम प्यास, चर्णन चाञ्यन तल बय आस।। 


अँन्दरी मे वज्ञान छुम सोज़, ग्वर देवा मै सुत्य सुत्य रोज़। 
चानि बगॉर बुय कति गछ पास, चर्णन चाञ्यन तल ब॒य आस।। 


मनच्यन तारन यन लॅज ज़ीर, लूख दपान छिम छुख फक़ीर। 
TA देव चुय छुख म्योनुय व्यास, चर्णन चाञ्यन तल बय आस।। 


ख़ता यिम छिम माफ़ करुम, भक्ति नावि म्याजि नम रटुम्‌। 
गौण चॉन्य ग्यवान चेय निश आस, चर्णन चाञ्यन तल बय आस | 


TH देवा मत चय रोशतम, हर सात मे प्यठ खोश रोज़तम। 
IRA वतन SRA ऑतलास, चर्णन चाञ्यन तल बय आस।। 

ग्वरस अथि छय शिष्य संज़ रास, ग्वर छु शिष्य सुन्दुई विश्वास। 
ग्वर गछि मानुन खासो-खास, चर्णन चान्यन तल बय आस।। 


ग्वर देवा अज़ चोनुय दोह, पादन चान्यन मीठ्य दिम बो। 
द्विरिका' गिन्दहे चे सुत्य रास, चर्णन चान्यन तल बय आस।। 
* 


जीव आत्मा छुय प्रानि खौत प्रोन 


ज़ीव आत्मा छुय प्रानि खौत प्रोन। 
ही दयि यि छुना अंश चोन।। 


प्रालब्द कर्मव प्रोवुन शरीर, मायायि कोरमुत छुय येति गीर। 
दय नावय येति मॅशरोवोन, ही दयि यि छुना अंश चोन।। 


पाँचन त्वतन हुद यि शरीर छुय, ज़ल, अग्नि, वायु, आकश, पृथवी। 
आत्मा अथ मंज़ छुय प्रज्ञलवोन, ही दयि यि छुना अंश चोन।। 


न छु यि ज़्यवन, न छु यि मरन, न छु यि छूयनन, न छु यि दज़न। 
न छु पॉनिस मंज़ यिर गछुवोन, ही दयि यि छुना अंश चोन।। 


नय छुस रूप त॒ नय छुस रंग, सृष्टी बनाँगन रंगा रंग। 
रंग गोर छु पानय परमात्मा सोन, ही दयि यि छुना अंश चोन।। 

अंतर मुखी बॅनिथ दित तस वौन, ध्यान धारनायि सुत्य नेरी नौन। 
मन अन्दरी छुय यि भास गछुवोन, ही दयि यि छुना अंश चोन।। 


चय छुख म्योन तय बय छुस चोन, चोन म्योन सम्बंध छु स्यठा प्रोन। 
ही दय सम्बालतो म्योन कर्मलोन, ही दयि यि छुना अंश चोन।। 


‘gitar चैय निश छ्यन गौमुत, 'म्योन म्योन' करनन छुय फसोवमुत। 
ही दय वनतम क्या छु यैति म्योन, ही दयि यि छुना अंश चोन।। 
* 


क्षण क्षण 3% स्वर 


क्षण क्षण 3७ स्वर, ३% Fae] ध्यान कर | 
3% 3 3७ स्वर, 3७ pa ध्यान कर।। 
3% छुय आत्मा, 3७ छुय परमात्मा। 
३७ स्वरान योगेश्वर, ३% कुःय ध्यान कर।। 
3 छुय ब्रह्मा, ३० छुय विष्णु। 
३७ छु शिव शंकर, ३% pa ध्यान कर।। 
3 छुय वेदन हुंद सार, ३% छु सोरुय संसार। 
३% छुय चराचर, ३% कुय ध्यान कर।। 
३% छय पृथवी, 3» छुय आकाश। 
३ छु सास भास्कर, > कुय ध्यान कर।। 

३५ सुय छि शक्ति, भरपूर बनी TRT | 
चली चेय यम थर, ३% Ba ध्यान कर।। 
३% चय ज़ानुन, 22 रा AREN 
चोर पाद त्रेय अक्षर, 3 pa ध्यान कर।। 
३% सुय बर चु लोल, भगसर तारन गोल। 
३% छु ब्रह्म अक्ष, 3 कुय ध्यान कर।। 
३% सुय सनतो, मन बाजि खानतो। 
करी चैय मुनवर, ३% कुय ध्यान कर।। 
प्राण अपान ॐ स्वर, यल TSH WAH बर। 
नॅज़दीक छुय बुजर, ३% कुय ध्यान कर ।। 
पानो प्यत पायस, रोज़ ३% किस सायस। 
3» छु परा पर, 3७ कुय ध्यान कर।। 
3%कार बिन्दु सान, योगीश्वर न्यथ स्वरान। 
War तिम छि वर, ३% pA ध्यान कर।। 
त्राव येति सोरे, ३० सुय रोज़ लोरुय। 
चली कर्म खोचर, ३% HA ध्यान कर।। 
करतो पर उपकार, परिलूक यियी बकार। 
यम दूतन वोथि थर, 3 कुय ध्यान कर।। 
राग द्वेष कर दू, सुय कर गूर गूर। 
काम क्रूध पेयि पथर, ३% कुय ध्यान कर।। 
संसार छु नाशवान, रो जतो ॐ स्वरान। 
3>चय माल कर, ३% pA ध्यान कर।। 

अन्तर मुखी बन, “ब्रह्म-नादस' दिजि कन। 
श्वास अश्वास ३% पर, ३% Hy ध्यान कर।। 
प्रणव चु अँन्दरी गा, मनस यियी करार। 
मन त॒ प्राण लय कर, ३% pA ध्यान कर।। 
संसार छुय नाशवान, Spa बनाव मकान। 
sont बनावुस fax, ३% कुय ध्यान कर।। 
दक्ष्यन, वोत्तर, पछिम्‌, YR, Ù% Ha छुय ज़हूर। 
> रुस्त न अख ज़र, ३% pa ध्यान कर।। 
शंख बजाव Ù शब्द सृत्य, दूर चलन भूत प्रीत। 
जादू टोना गछि बे असर, ३% कुय ध्यान कर।। 
Tat देव GH अनमोल, ज्ञानस दिवान ज़ोल। 
सू ति छु ॐ HA बजर, ३% कय ध्यान कर।। 
'द्वारिका' मुचर SAM, ॐ कुय बजर कर A | 
भान सॉब छुय रेहबर, SpA ध्यान कर।। 
* 

दाता दया निधान 
दाता दया निधान, सन का भाला करो | 
भला करो भगवान, सब का भला करो | 


तू दुनिया का प्रीतम प्यारा, सब से ऊँचा सब से न्यारा। 
सकल गुणों की खान, सब का भला करो।। 


तू सब का है पालनहारा, सब को मिलता तेरा सहारा। 
तू है सब से महान्‌, सब का भला करो।। 


भर दो जोली सब की दाता, तू ही पिता और तू ही माता। 
सब को दो वरदान, सब का भला करो ।। 


किस ने जानी तेरी माया, किस ने भेद तुम्हारा पाया। 
ऋषि मुनि हैरान, सब का भला करो।। 


भक्त आया तेरे दर पर,भर दो जोली सब की ईश्वर। 


भक्ति दे दो उसको दान, सब का भला करो।। 
* 

ह्योतुम 3०कार वज छारुन 


ह्यौतुम शकार वञ छारुन | 
लॅजिम ज़ीर लोल॒च्यन तारन।। 
कॅरम मे ate जायि अज़ताम, विषय भोग भूग्य मे अज़ताम। 
जवॉनी ta fran हारन, ARA SIR लोलच्यन तारन।। 


जन्म कॅत्या मे हियत्य अज़ताम, मे ज़ांह नो सोर दयि Ge नाम। 
बुजर यिथ फेरान छुस ग्वर दारन, लॅजिम ज़ीर लोल॒च्यन तारन।। 


ग्वरन वोननम अँन्दरी छारुन, ध्यान धारनायि ३» छु गारुन। 
बुछिम तति त्रेनवय कारन, लँजिम जीर लोल॒च्यन तारन।। 


अकार, उकार, मकार YA, चोर पाद ॐकार प्रज़नाव च॒य। 
विज्ञान रूपय छु सुय ज़ानुन, लॅजिम जीर लोलच्यन तारन।। 


३% रूपय यि सोरुय संसार, त्रिगुण मायायि हुंद व्यस्तार। 
फसाँव्य ऑस्य मायायि STEM, लॅजिम ज़ीर लोल॒च्यन तारन।। 


राग द्वेष च॒ कर ग्वड त्या, मनस बॅडराव Boy राग। 
वसान छय वाँस च॒ कस प्रारन, लॅजिम ज़ीर लोल॒च्यन तारन।। 


‘gitar चय शरण रोज़ तस, च त्रान सोरुय विषय रस। 
करुस ज़ॉरी सु छुय तारन, लॉजिम जीर लोल॒च्यन तारन।। 

ब्रह्माण्ड सोरुय 3० रूप छुय 


ब्रह्माण्ड सोरुय ॐ रूप छुय। 

3% ३» पानो स्वरतो च्चय।। 
ग्वडञ शरण गछ श्री गणेशस, पतु रठ पाद चुय ग्वर दीवस। 
मिलनावी दयस सुत्य सुय, ३ ३» पानो स्वरतो चुय।। 


ब्रह्माण्ड जानुन छुय ॐकार, ब्रह्मय मानुन ARH आधार। 
“ब्रह्म मंज़ सोरुय द्रामुत BA, ॐ ३% पानो स्वरतो चय।। 


मआरमोन्द बासान छुय संसार, त्रिगुण मायायि हुंद कारबार। 
त्रे कारण अथ चलावान छी, ३% 3 पानो स्वरतो AAI 


कल थाव हर दम दय नावस, परम ब्रह्म वथ हावि मूक्षि दामच। 
पाफ शापन दियि मॉफी सुय, ३० 3७ पानो स्वरतो चुय।। 


अंता:करण TAS कर साफ, शम, दम, यम नियम मंत्र ज़प। 
आहार, व्यबहार, We थाव Fa, ॐ ३% पानो स्वरतो चुय।। 


च॒ त॒ बु पानो मॅश्राव तो, मनकुय दुय ग्वड दूर करतो। 
निष्काम कर्मव दूर गछि दुय, ३५ ३% पानो स्वरतो HAI! 


शरण गछ 'द्वारिका' त्राव as HY, HY करुन छुय बे Wal 
LU करुन खून ज़ालुन छुय, ३% ३% पानो स्वरतो Bal! 

भक्ति भाव स्वर ॐ 3० 3» 


भक्ति भाव स्वर ३% ३% 3%, सार जानुन शिवोऽहं। 
शिव रठ त्रावतो अहं, सार जानुन शिवोऽहं।। 


शिव शिवय रोज़ स्वरान, शिव Yea धर ध्यान। 
क्या करी काल तय यम, सार जानुन शिवोऽहं।। 


लिङ्ग रूप ब्रह्माण्ड SIM, अथ मंज़ बॅसिथ कुल जहान। 
शिव छुय पूर्ण ब्रह्म, सार ज़ानुन शिवोऽहं।। 


प्राव वैराग ह्यथ शम,दम, गाल काम क्रूध बेयि अहं। 
शिव नावस पथय चम, सार ज़ानुन शिवोऽहं ।। 


अछ अन्दर fed दम, ऑन्दरी स्वर शिवोऽहं। 
अँन्दरी ast जीर ब्रम, सार ज़ानुन शिवोऽहं।।. 


कनवय बोज़ कनवान्‌, शिवोऽहं सोज़ तति वज़ान। 
दूर गछी सोरुय गम, सार जानुन शिवोऽहं।। 


संसार छुय नाशवान, लय कर मन तय प्रान। 
युन त गछुन छुय भ्रम, सार जानुन शिबोऽहं।। 


'द्वारिका' शिवस शरणय, शिव शिवय स्वरन॒य। 
छुस ग़नीमथ योहय दम, सार ज़ानुन शिवोऽहं।। 

याम सोर मै 3० 3०, दूर गव मे मूह भ्रम 


याम सौर मे ३% ३%, दूर गव मे मूह भ्रम। 
बास्योम SaaS शिवोऽहं शिवो$हं । । 


ग्वर शब्द सुती अज्ञान गोम दूर, 
ज्ञान प्रकाशय फोल अँन्दरी मे नूर । 
ग्वरस॒य शरण गोस तति कोर मे सर खम।। 
बास्योम च्वापॉर्य शिवोऽहं शिवो5हं।। ० ।। 
अभ्यास ज़ेरि ज़ेरि मंत्र व्यचोरुम, 
श्वास उश्वासय सूक्ष्म बनोवुम | 
मन प्राण लय गोम आनन्द प्रोबुम।। 
बास्योम घ्वापॉर्य शिवोऽहं शिवोऽहं।।० ।। 
विराट रूपय भगवान ज़ोनुम, 
संसार सोरुय ॐकार मोनुम। 
जर ज़रस॒य AST बास्योम परम ब्रह्म।। 
बास्योम च्वापाँरय शिवोऽहं शिवोऽहं ।। ० ।। 
न्यबरय अन्दर चास ऑन्दरी मे छोरुम, 
अँन्दरी वज्ञनि लोग साज़ो ज़ीर बम। 
आदि अंत रुस्तुय नादा मे बूजुम।। 
बास्योम च्वापॉरय शिवोऽहं शिवोऽहं । ० ।। 

ब्रह्माण्डस मंज़ प्राण याम खोरुम, 
कुम्भक जोर सुत्य सुय वुज्ञनोवुम। 
संसार मॅशित गोम देह भाव रोवुम।। 
बास्योम च्वापॉरय शिवोऽहं शिवोऽहं।।० ।। 
मॅशरिथ संसार ध्याना मे दोरुम, 
अनाद शब्दा कन बोज़नोबुम। 
३% So स्वरान गोस आनन्द प्रोवुम ।। 
बास्योम च्वापॉरय शिवोऽहं शिवोऽहं | ।० ।। 
'द्वारिका' मस्त गव ऑन्दरी सरूदस, 


अँन्दरी वॅन्य दिवान तस नाबूदस। 
प्रत्यक्ष यियहेम दर्शुन मे दियहेम।। 
बास्योम च्वापाँरय शिवोऽहं शिवोऽहं।। ० ।। 
* 
३०कुय शब्दा याम कनन गोम 
Sopa शब्दा याम कनन गोम। 
3७ हरि ३% हरि ३% हरि 3 |। 
TAS Ta दीवस शरण ब गोस, 
चर्णन तल तस परन प्योस। 
ग्व्र शब्दय तति मे रचयोम।। 


३% हरि ३% हरि 3% हरि 3v llo || 

TAL शब्दस कौरुम अभ्यास, 
शम दम यम नियम तय उपवास | 
मनसय अँन्दरी सुय मै गन्योम।। 
3% हरि 3% हरि 3७ हरि ३७ |॥० | | 
प्राणायमच दिघनम ज्ञान, 
पूर्क कुम्भक रेचक सान | 
प्राणायाम सुत्य मन मै शम्योम ।। 
३% हरि 3% हरि ३% हरि člo ll 
प्राण अपानस ३% स्वरयाम, 
सोऽहं सोऽहं शब्द तति द्राम। 
अजपा मंत्र जप सुय मे बन्योम।। 
३% हरि ३% हरि ३% हरि ३५।।०।। 
श्वास उश्वास सोऽहं सुरुम, 
सोऽहं स्वरान गोस अहं चुलुम | 
अनाद शब्दय तति प्रकट गोम।। 
३% हरि ३% हरि ३% हरि 3% llo ।। 
अनाद शब्दस कन मे दितुम, 
भ्रकुटी मंज़ द्रायि ज्यूत्य जम जम। 
सहत्र दल पम्पोश फोल यकदम।। 
३ हरि ३% हरि ३% हरि ३०।।०।। 
'द्वारिका' ह्यस कर सगनाव बाग, 
कल यिन कडनय संसार राग। 
विषयन कॅरज़ि पूर लाकम।। 
3% हरि ३% हरि 3७ हरि ३५।।०।। 

प्राणच स्वरनय वज़ान शब-रोज 


प्राणच स्वरनय ATTA शबरोज़। 
कन fed बोज़ सोऽहं सोज़।। 
श्वास उश्वास सोऽहं स्वर, सुत्य सुत्य दयसय व्यनती कर। 
ग्वर शब्दुक वायुस सोज़, कन fed बोज़ सोऽहं सोज़।। 


ग्वर शब्दस कर अभ्यास, आसन दारिथ रोज हसास। 
ध्यान धारनाय लगातार रोज़, कन faa बोज़ सोऽहं सोज़।। 


विषय भोग छनतो त्रॉविथ, शम, दम, यम, नियम दॉरिथ। 
सातविक आहार ख्यौन हर रोज़, कन दित॒ बोज़ सोऽहं सोज़।। 


पर उपकारुक थावुन छु भाव, हाजथ मंदन Sst यिन थावक ग्राव। 
सन्तन हुंज़ कर सेवा रोज़, कन fad बोज़ सोऽहं सोज़।। 


काम कूधस छय लथ लयिज, राग द्वेष सोरुय मॅशराबुन। 
संतन हुंद ग्यान छुय गुल्यकोज़, कन fed बोज़ सोऽहं सोज़।। 
सत्‌ संगस सुत्य थावन्य कल, क्वसांग निशे दूरय चला। 
मांस ख्योन त्याग कर म्योनुय बोज़, कन दित बोज़ सोऽहं सोज़।। 


'द्वारिका' aad चति अभिमान, सत्संगस लार प्रावख मान। 
रवर देवस निश शरणय रोज़य,कन fea बोज़ सोऽहं सोज़।। 

दयो थावतम पन॒ज सुम्रन 


दयो MATA पनज सुम्रन। 
येमि विजि प्राण मे नेरन।। 


तमि सातय यितम्‌ जल जल, करतम्‌ मुष्किलन मे हल।। 
शान्त थॉवज़्यन यि म्योनुय मन, येमि विज़ि प्राण मै नेरन्‌।। 


तमि सातय यियम ना कांह, दय नावय मै बोज़नावि ना। 
रोज़स बुय हा दॉरिथ कन, येमि विज़ि प्राण मै नेरन।। 


संकल्प तय विकल्प सॉरी, मेंशरॉकज़्यम ही मुरॉरी। 
ह्यस होशी मे मा व्यसरन, येमि विजि प्राण मे नेरन।। 


तमि सातय गोछुम न फेरून, राम रामय गोछुस बोलुन | 
नत रोज़िय मे चंचल मन, येमि विज्ञि प्राण मे नेरन।। 


करतम मै जन्म स्वफल, चठ म्यॉज SAF मरन हाँकल। 
प्रत्यक्ष बासतम मे नारायण, येमि विजि प्राण मे नेरन।। 


SA दारय दॉरय तंग बय आस, मे भँखत्य हुंद करतम पारस। 
चठ त॒ सॉरी मे येतिक बन्धन, येमि विज़ि प्राण मे नेरन।। 

दयो छम मै चाँन्य आशी, गटि मंज मै अनतम गाशी। 
क्षण क्षण मे थावुम ga, aff विज़ि प्राण मै नेरन।। 


यैलि यिन मै तोर नादस, आसय नुय स्वागतस। 
दॉरिथ आसय ब शव आसन, येमि विजि प्राण मै नेरन।। 


गम नो छुम दिहयुक Ache, प्राणय चे सम्बॉँल्यज़्यम मे। 
चित फुरनाय अद गछि छूयन, यैमि विज़ि प्राण मे नेरन।। 


कालुन भय मे कास्तम, दयो दयगथ पन॒न्य मे हावतम। 
यम दूत यिन मे खोचनावन, येमि विज़ि प्राण मे नेरन।। 


ही भगवान कृष्ण चोनुय, गोकल छुय हृदय म्योनुय। 
सहायतस रोज़ज़्यम क्षण क्षण, येमि विज़ि प्राण मै नेरन।। 


ब्रह्माण्डस मंज़ खॉरज्य मे प्राण, रोजुन We मे चोनुय ध्यान | 
दँहमि दारय मे कॅड ज़्यम प्राण, येमि विज़ि प्राण मे नेरन।। 


'द्वारिका' छुय करान ज़ॉरी, लेन देन येतिक चटुम सॉरी। 
तति छुस aga हिसाब कर्मन, येमि विज़ि प्राण मै नेरन।। 
* 

गछ शरण गीताये 
गछ शरण गीताये, गीता पँरिव लोल माये। 
गीता बूजिव लोलु माये, गीता पॅरिव लोल माये।। 
कामधीन oa यि गीता, पार्थ गौछ बन्योस ना। 
असि उधार करनि आये, गीता पॅरिव लोल माये।। 
पार्थन चौव अम्युक दाम, चावान ओसुस पान गणश्याम। 
qa चोव बजि श्रद्धाय, गीता पॉरिव लोल माये।। 
गीता जी छय अनमोल, व्यास जी छुस लेखनवोल। 
श्री कृष्णन्य मौखु द्राये, गीता पॅरिव aa माये।। 


अति छु ज्ञानु योग, कर्म योग, त्रावन्य छि विषय भोग। 
भक्ति योग छु बोड उपाये, गीता पॅरिब लोलु माये।। 


निष्काम कर्म छुय करुन, 
भवसर तरनुक उपाये, 


तप ज़प ति छुय करनुय, 
ज्ञान बुद्धि सु प्रावे, 


सत्रू गुणा बुद्धि छि प्रावज, 
श्वद अन्न छुस उपाये, 


पनुनिस धर्मस प्यठ दरुन। 
गीता पॅरिब लोल॒ माये।। 


दय US ध्यान धर॒नुय। 
गीता पॅरिव लोल॒ माये।। 


esa छि शोम्रावज। 
गीता पॅरिव लोलु माये।। 

राग द्वेष छुय त्रावुन, काम क्रोध लोभ गालुन। 
यिय वनान छि हर अध्याये, गीता tha लोल माये।। 


शरणागत छुय बनुन, गीतायि ज्ञानस्‌ सनुन। 
गलौ लोभ मोहच छाये, गीता पॅरिब लोल माये।। 


मन छु शोम्रावुन, अहंकार WS त्राबुन। 
शम, दम, यम, नियम धारे, गीता पँरिव लोल माये।। 


गीता जी पॅरिव बार बार, अति छु ज्ञानुक भण्डार | 
सत्‌ संगन मंज़ जायि जाये, गीता पँरिव लोल माये।। 


मनुष्व जन्म छु मुष्किल, गीता जी छि तरनुक कॅदल। 
भवसर तारनक्य अति कॅम उपाये, गीता पॅरिव लोल माये।। 


गीता जी छि अरदाह अध्याय, हृदयस मंज़ करहोस जाय। 
अँज़रावि कर्म न्याये, गीता पँरिव ate माये।। 


ओश छुम वसान दारे, श्री कृष्ण मायि चाने। 
असि थाव पनुन साये, गीता पॅरिव लोल माये।। 


युस करि गीता प्रचार बोजनावि गीतायि सार। 
ज्ञान यज्ञ फल सु प्रावे, गीता tka लोल माये।। 


'द्वारिका' मो कर चेर, गीता परनि जल जल नेर। 
ग्वर देव परनावे, गीता पॅरिव लोल॒ माये।। 
* 

गायत्री अस्तोती 


3० भूभवः स्व: तत्सवितुर वरेण्यं 
भर्गोदेवस्य धीमहि धियो यो न: प्रचोदयात्‌ | 


३+ भू भव: स्व: स्वर बार-बार। 
गायत्री मातायि कर नमस्कार ।। 


गायत्री छि प्रकृति पुरुष ओंकार, 
यिहुंदि संयोग सुत्य बन्योव संसार । 
सूर्य देव ज़ानुन जगत आधार | | 
गायत्री मातायि कर नमस्कार ।।० ।। 


च्वन वीदन हुंज़ छय यि जननी, 
Wa, मुनी, देवता ग्वन ग्यवॉनी। 
सारिनय वीद शास्त्रन हुज़ सार ।। 
गायत्री मातायि कर नमस्कार lo ।। 

भँखत्य पूजान छिस त्रेन वखतन, 
प्रात: मध्यन्यन बैयि शामन। 
प्रथ कारस मंज़ दिवान छख तार।। 
गायत्री मातायि कर नमस्कार |। ० ।। 


पंचमुखी गायत्री हुंद कॅरिव ध्यान, 
त्रिनेत्र दारवन्य क्याह छि शूभान। 

रंग रंग दॉरिथ छिस अथन हॅथियार | | 
गायत्री मातायि कर नमस्कार ।॥० ।। 


स्वन सुंद मुकट माजि क्याह शूभान, 

लाल जवाँहिर तथ छिस चमकान। 

अँन्द्य अँन्द्य गँडिथ छिस मोख्त जालार।। 
गायत्री मातायि कर नमस्कार ।।० ।। 


प्रात: हंसस प्यठ ल्वकूट कूर, 
मध्यान गरुड वाहन जवान पूर। 
सायं वृद्ध रूप वृषभस सवार।। 
गायत्री मातायि कर नमस्कार ।।० । | 

कॉत्याह स्वरूप छिय महा गायत्री, 
कुनि बनान सरस्वती कुनि लक्ष्मी। 
कुनि छय निराकार नाद बिन्दु ओंकार।। 
गायत्री मातायि कर नमस्कार ।।० ।। 


गायत्री मंत्र युस रोज़ि ज़पान, 

मन्द बुद्धि आसि बनि बुद्धिमान | 
गायत्री हुंद महिमा छु अपरम्पार | | 
गायत्री मातायि कर नमस्कार ।।० ।। 


गायत्री ज़प करान मन निर्मल, 
अन्त:कर्णन छलान छय मल। 
शम, दम, यम नियम थव लगातार | | 
गायत्री मातायि कर नमस्कार ।। ० ।। 


प्राणायाम दिवान प्राणन बल, 

अंता: करणन करान निर्मल | 

निर्मल बौद्ध दिवान श्वद व्यचार || 
गायत्री मातायि कर नमस्कार । । ० | | 

दीवन रैष्यन त बैयि पितृन, 

गायत्री हुंदि अनुग्रैह वातान तर्पण। 
गायत्री बगॉर पूज़ायि न॒ अधिकार।। 
गायत्री मातायि कर नमस्कार ।।० ।। 


गायत्री माता म्योन गायन बोज़, 

छुम वज़ान अँन्दरी लोलुक सोज़। 
त्यज़गत सोरुय छु चोन दरबार।। 
गायत्री मातायि कर नमस्कार | lo | 


ट्यौक, छौग, योनि, श्रान पट तु ऑटपन, 
युस करि धारन सुय छु ब्रह्मन। 

ब्रह्मन जन्म छुय मुक्ती द्वार ।। 

गायत्री मातायि कर नमस्कार।।०।। 


'द्वारिका' सुलि व्वथ न्यथ प्रभातन, 

श्रान संध्या कॅरिथ दार आसन। 

गायत्री मंत्र SA तारनहार।। 

गायत्री मातायि कर नमस्कार ।।० ।। 
* 

रूप रुस्त छारय कोस छय शकलय 


रूप रॅस्ति छारथ कोस छय शकलय। 
रावान म्यॉनी अकल॒य छय।। 


अखण्ड ब्रह्माण्ड रूप छुय चोनुय, 
आदि अन्त अमिकुय कॅम्य जोनुय। 
कुस हेकि कॅरिथ बयान अमिचय शकल॒य l 
रावान म्यॉनी अकलय छय।।०।। 
ब्रह्माण्ड मंज़ FA SE ओत प्रोत, 
हर ज़ीवस मंज़ चॉनी जोत। 
पोशि बागस चॉनिस रंग रंग शकल॒य।। 
रावान म्यॉनी अकल॒य छय।।०।। 
सृष्टी कर्ता बनॉवथ सृष्टी, 
पालना करान छुक सम द्रष्टी। 
हर काँसि बनाँवथ ब्योन ब्योन शकलय।। 
रावान म्यॉनी SHAT छय।।०।। 
रातस खॅट्य खॅट्य जीव व्वप॒दॉविथ, 
काम दीवस अथि खेलुनॉविथ। 
कामन कॅरमित सॉरी छोकलुय।। 
रावान म्यॉनी SHAT SA lo 

मनकिस ऑनस जंग यैलि कासख, 

अंद तस वुछख साकार म्वख। 

छूयोट अन्न ख़ेय-ख़ेय भ्रष्ट गॅयि अकलय | | 

रावान म्यॉनी अकल॒य छय।।०।। 
कथ जायि छारथ कति छुय ठिकाने, 
क्याजि लोगुथ चैय बेगाने। 
कथ जायि बिहिथ छुख खल वखतय।। 
रावान म्याँनी अकलय छय।।० | 

हर जायि छौरमख शहर त गामन, 

क्याजि लौगथस बय लूक पामन। 

वति वति वन्य दिवान वुछ चाँन्य शकलय।। 

रावान म्यॉनी अकल॒य छय।।० ।। 
पाद मे लूसिम मन्दरन फेरान, 
अँछव fra ऑश्य कनि खून हारान। 
ताप चि मंज़ मे नून प्योम छोकन॒य।। 
रावान म्यॉनी अकल॒य SA Io ll 

पय चोन बूजुम मंज़ सत्‌ संगनय, 

वासनायि थान तति रंग हा ब॒य। 

सत्‌ संग वानि स॒त्य STA STH || 

रावान Rll अकलय छय।।०।। 
ध्यान HU कँर्‌य मे राव्यम रॉचय, 
मॅश्यरिथ सॉरी YS बाँचय। 
कमि विद्यायि fafa अथि चॉन्य शकलय।। 
रावान म्यॉनी अकलय छय।।०।। 

ज़ीव बन्द गोमुत मायायि ज़ालस, 
किथ तार लग्यस यथ पंचालस । 
सत्‌ कर्मव सुत्य येति सुय मोकल॒य।। 
रावान म्यॉनी अकलुय छय।।०।। | 
'द्वारिका' शरण छुय सत्‌ ग्वरस॒य, 
साक्षातकार करनाव्यस सुय। 
अद तस छूयनि ज़्यन मरन॒ हाँकलय।। 
रावान म्यॉनी अकल॒य छय।।०।। 
* 


सूर्य अस्तोती 


भख्रत्यो सुलि वौथ गछ होशियार, 

सूर्य भगवानस कर नमस्कार | 

सूर्य नारायण छु जगत आधार ।। 

सूर्य भगवानस कर नमस्कार ।।० ।। 
सृष्टी हुंद छुय यि जीवन सोत, 
हर जीवस मंज़ सूर्य संज़ जोत। 
सूर्य बगॉर जीवन छु अन्धकार ।। 
सूर्य भगवानस कर नमस्कार । ।० । | 

सूर्य भगवान छुय ज़गत आत्मा, 

सारिनय ज़ीवन हुंद प्राण दाता। 

दूर करान अज्ञान बेयि अन्धकार।। 

सूर्य भगवानस कर नमस्कार।।०।। 

सूर्य भगवान छुय प्रत्यक्ष देवता, 
सूर्य देव ज़ानुन छु परमात्मा। 
चमकान क्या छुय यि मण्डलाकार।। 
सूर्य भगवानस कर नमस्कार ।।० । | 
परम ब्रह्म परमात्मा परिपूर्ण, 
अथ मंज बँसिथ त्रैनवय कारण। 
पंच महा भूतन हुंद यि सरदार ।। 
सूर्य भगवानस कर नमस्कार ।।० ।। 
सूर्य देवस छुय काल आँदीन, 
OM आसन dh तय कुनि पैवान शीन | 
एक चक्र रथ छुस क्या चमकदार।। 
सूर्य भगवानस कर नमस्कार।।०।। 
सथ गुर्‌य लम्मान सूर्य संदिस रथस, 
लाल पम्पोश शूबान छुस मंज़ अथस। 
सूर्य देव हावान कम चमत्कार | | 
सूर्य भगवानस कर नमस्कार ।।०।। 
बाहन रेतन बाह नाव शूबवन्य, 
नव गृह अन्द्य अन्द्य गथ करवन्य। 
त्रुवाहिम मार्तण्ड नाम शूबिदार | | 
सूर्य भगवानस कर नमस्कार।।०।। 
मार्तण्डस मंज सूर्य सुंद स्थान, 
पित्रन तति वातान पिण्ड दान । 
पित्रन हुंद छुय सु मुक्ति द्वार ।। 
सूर्य भगवानस कर नमस्कार ।। ० ।। 

मार्तण्ड तीर्थस प्यठ युस करि श्रान, 
जन्मन हुंज़ चलि तस कर्म हान। 
अन्त समयस प्रावि मुक्ति द्वार । | 
सूर्य भगवानस कर नमस्कार ।।० ।। 

आदि दीव प्रभाकर, चे जय भवनय, 

रूगन पापन करान छुख क्षय। 

अन्धकारस करान छुख लार।। 

सूर्य भगवानस कर नमस्कार ।।० ।। 
द्वारिका“ सुम्बरान भाव पोश YA, 
नयथ प्रभातन OST लागान छुय। 
दंडवथ करान YA बारम्बार | | 
सूर्य भगवानस कर नमस्कार।।० ।। 

* 


अज़ छय एकादशी 


ब्रत थाबुन यिन सा मशी, AS हा छय एकादशी | 
भगवान यिन॒ सा मशी, अज़ हा छय एकादशी ।। 


कलि योगस अनस मंज़ वास, अज़ थाबुन गछि उपवास | 


अनस AN Ba दूषी, अज़ हा BA एकादशी ।। 
अज्ञ ख्यौन गछि फलाहार, अपुज़ यिन करख व्यवहार | 
भगवान नत रोशी, आज़ हा छय एकादशी | 

व्रत गव न अन्न त्यागुन, व्रत गव विषय विकार गालुन। 
अज यिन pe खसी, अज़ हा छय एकादशी || 


PY, लूभ, मूह विकार, नरकुक छि यिम त्रैय द्वार। 
यिम छि डालान ह्यस होशी, अज़ हा छय एकादशी ।। 


कॉन्सि faa दिल दुखावख, द्वेष भाव यिन॒ थाबख | 
कॉन्सि हंज यिन रोज़ी रॅशी, आज़ हा छय एकादशी | 


नाव मे इन्सान प्योम, नफसस गोम गुदोम। 
नफ़सन्‌ लोगुस वालवाशी, अज़ हा SA एकादशी।। 


सोम ख्य सोम रोज़ख, Tag ख्यक रोगी बनख। 
पत कर॒ञ छय फाक्‌ HM, अज़ हा छय एकादशी।। 


योद यियी कांह सवॉली, यिन कडहन सु खाँली। 
नत पन॒न्य सु पाप बखशी, अज़ हा छय एकादशी ।। 


'द्वारिका' मन च सुरनाव, सत्‌ संग वानि छलनाव। 


दान धर्म faa सा मॅशी, अज हा छय एकादशी | 
* 


39 
CC-0. Nanaji Deshmukh Library, BJP, Jammu. Digitized by eGangotri 


सतच शेछ 


MRS o ८ ८7५0: 
v 


बॉगराव महोबत त प्यार 


बाँगराव महोबत त प्यार। 
यल गछी मुक्ति द्वार ।। 


गरि ति गछि बाँगरुन प्यार, अद्‌ फोलि चोन गर बार। 
गर बासी जन स्वर्गद्वा, यल गछी मुक्ति द्वार।। 


योद आसी कांह ति शथुर, प्रेम सुत्य बनि सु मेथुर। 
पानुवॉन्य बनि मिलचार, यल गली मुक्ति द्वार।। 


मु कर काँसि नफरत, बॉगराव प्यार तु शफकत। 
जान थाव आचार विचार, यलु गछी मुक्ति द्वार।। 


क्रोधस यिन दिख जाय, प्यार छु तमिकुय उपाय | 
दयि सुंद ध्यानी दार, यलु गछी मुक्ति द्वार ।। 


यिनु थावख काँसि सुत्य वैर, पनुन ऑस्तन या गैर। 
हर जीवस करुन छु प्यार, यल गछी मुक्ति द्वार।। 


यौद करख च॒ बदकार, 


ज़्योन मरुन छुय लगातार। 
पानस कर त उधार, 


यल गछी मुक्ति द्वार।। 

बेलूस बॉगराव प्यार प्यार BA अमृत धार। 
प्यार छुय मनकुय करार, यल wet मुक्ति द्वार।। 


'द्वारिका' बॉगराव लोल, लोल छुय स्यठा अनमोल। 
सारिनय धर्मन हुंद सा, यल गछी मुक्ति द्वार।। 
* 
मन श्रोत्रि तस यस श्रूच आसि ख्यन 


मन श्रोत्रि तस यस श्रूच आसि ख्यन। 
दर्शुन हावि तैलि नारायण, नारायण, नारायण, नारायण।। 

भखत्यो वार बोज़ श्रूच ख्य अन्न, 
अन्न सुती छुय मन बनन। 
क्षण क्षण युस करि दयि सुम्रन।। 

दर्शुन हावि तैलि नारायण, नारायण, नारायण,नारायण।।०।। 
अन्न बनान छुय त्रैयि किस्मय, 
सतूगुण, रजोगुण, तमोगुणय। 
सात्विक थाव सा पनुन ख्यन च्यन।। 

दर्शुन हावि तेलि नारायण, नारायण, नारायण,नारायण।।० ।। 
सतूगुणी लबान छु दयि संज़ वथ, 
रजोगुणी छारान मालो दवलथ। 
तमोगुणी फेरान छुय नरकन।। 

दर्शुन हावि तेलि नारायण, नारायण, नारायण,नारायण।।० । | 

अवल चु बॅडराव सतूगुणी भाव, 
दौयिम च म्येन बोज़ मांस ख्योन त्राव। 
मास ख्यन सृत्य छय हिंसा खसन | | 
दर्शुन हावि तैलि नारायण, नारायण, नारायण,नारायण | | ० T 
अन्न मय कोश बनाव निर्मल, 
मनमय कोश प्रावि सतूगुणी बल। 
दयि सुम्रन कुन लाग प्राणन।। 
दर्शन हावि तैलि नारायण, नारायण, नारायण,नारायण | | ० || 
मनस तु प्राणन यैलि गछि म्युल, 
ज्ञान मय कोशुक बोलि बुलबुल। 
आनन्द मय कोशस बुज़ि अमृत ज़न।। 


.  दर्शुनहवितैलि नारायण, नारायण, नारायण,नारायण।।०।। 
पाचन कोशन येलि गछि शुद्धी, 
पानय बनान छि सतूगुणी बुद्धि। 
निर्मल गछान छि अन्त:करण। | 
दर्शन हावि तेलि नारायण १ नारायण, नारायण,नारायण । । ० ।। 
दयि GAS येलि रोज़ख IAN, 
सहस्रारस मंज़ फोलि पम्पोश। 
अनाद शब्दय तति गछि नोन।। 


दर्शुन हावि तेलि नारायण, नारायण 
भखुत्यो सुम्रन थाव लगातार, वियोग ll 


ग्वर शब्दय करख साक्षातकार। 
ग्वर उपदेश बनख AN सतज़न।। 


दर्शुन हावि तेलि नारायण, नारायण, नारायण नारायण | ।„ | | 
२ 0 

“द्वारिका' करतो न्यथ सत्संग, 
सत्‌ संग रंगनावी ज्ञानुक रंग । 
तोर मुचरावी ज्ञान बरन्यञ।। 
दर्शुन हावि तैलि नारायण, नारायण, नारायण,नारायण।।०।। 
जे 


3 नम: शिवय ज़पु श्रद्धाये 


३% नम: शिवाय ज़पु श्रद्धाये, 

शिव नाथ दर्शुन कोन॒ हावे। 

३% नम: शिवाये, 3% नम: शिवाये।। 
शिव नाथ दर्शुन कोन हावे।।०।। 


शक्ति सृत्य छय अमिस सूर मॅतसुय, 
पालना करान छुय प्रथ SATA | 
सुम्रन युस करयस लोलु त॒ माये।। 
शिव नाथ दर्शुन कोनु हावे।।०।। 


श्रान संध्या कॅरिथ सुलि प्रभातस, 
भाव पोश लागतो शिव नाथस। 
महिना स्तोत्र परत श्रद्धाये ।। 
शिव नाथ दर्शुन कोन॒ हावे।।० ।। 

सर्वव्यापक छुय सु अज़र अमर, 
संकट कासवुन शिव शंकर। 
ध्याना धारतो मंज़ धारनाये।। 
शिव नाथ दर्शुन कोन हावे।।० ।। 


भस्मा मॅलिथ Sa सु जटाधारी, 
जटनय मंज़ छस गंगा जाँरी। 
प्रेमुसान युस तस पूज करे।। 
शिव नाथ दर्शुन कोन हावे।।०।। 


करपूर गौरम कर्ण अवतार्य, 
न्यथ॒ नोन निगुर्ण निराकॉरय। 
हर ज़ीवस मंज़ छु हृदयिच जाये।। 
शिव नाथ दर्शुन कोनु हाबे।।०।। 


क्षण क्षण युस परि 3% नम: शिवाये, 
तस ना पोरी कांह बलाये। 

अंत समयस प्यठ मुक्ति सु प्रावे।। 
शिव नाथ दर्शुन कोन हावे।।०।। 


'द्वारिका' फेरान छुय शिवालन, 
भक्ति भावनायि छुय दीप ज़ालन। 
ब्यल पत्र दत्तुर पोश लागन पूज़ाये।। 
शिव नाथ दर्शुन कोन हावे।। ० ।। 

* 

युस करान दूर सान्यन कष्टन 


युस करान दूर सान्यन कष्टन, 

तस महा देवस गछतो शरण | 

सुय महा देव सॉन्य पाप छुय हरन।। 

तस महा देवस WHA शरण।।०।। 
सारिनय देवन हुंद छु सरदार, 
ज़गतुक चलावान सुय कारबार। 
ज़र ज़रस॒य मंज़ युस छु आसन।। 
तस महा देवस गछतो शरण।।०।। 

ब्रह्माण्ड सोरुय लिङ्ग रूप छुय, 

अथ मंज़ बॅसिथ छि ata सृष्टी । 

त्रि कारण अति राज छिय करन।। 

तस महा देवस WHA शरण।।०।। 
ब्रह्मा रूप SA वोपदावान, 
विष्णु रूप जगतस पालान। 
शिव रूप सॉरसय नाश करन।। 
तस महा देवस गछतो शरण।।०।। 

शिव नाथस नाव छुय मृत्यंन्जय, 

दूर करान भखुत्यन कालुन भय। 

मनकुय सन्ताप छुय सु हरन।। 

तस महा देवस गछतो शरण।।०।। 

ज़गतस फेरान बृषभस सवार, 
नॉल्य छुस योनि कनि नागेन्द्रहार | 
भस्मा मॅलिथ छस ज़ोतान तन।। 
तस महा देवस गछतो शरण।।०।। 
जटि छस गंगा डेकि चन्द्रं, 
अथस त्रिशूल ह्यथ बोलान भम भम। 
नंगुमौत फेरान छु तरफ़ातन।। 
तस महा देवस गछतो शरण।।०।। 
'द्वारिका' थोकमुत Sa प्रऑर-प्रऑर, 
पाप बोर अटबारि सऑर-सऑर। 
पापन तु शापन करतस SAI 
तस महा देवस गछतो शरण।।०।। 
* 


बम बम बोलान छ 


बम बम बोलान छु। 

शिव शंकर शुम्भो।। 
पार्वती सुत्य शुम्भो, आसान कैलास कोह। 
डाबर वायान छु, शिव शांकर शुम्भो।। 


दरतो तसुंद ध्यान, अर्पण करुस मन प्राण | 
त त्र दारवुन सु, शिव शंकर शुम्भो ।। 

वृषभस प्यठ छु सवार, नाँल्य छुस नागेन्द्रहार | 
भस्मा मॅलिथ तनि छु, शिव शांकर शुम्भो।। 


जटि छस गंगा वसान, डेकि चन्द्रम शूबान। 
स॒ह मुसला वॅलिथ तनि छु, शिव शंकर शुम्भो।। 


काम क्रोध मोह MAGA, ज़गतस GA सु पाल॒वुन। 
आशुतोष शिव शुम्भो, शिव शांकर शुम्भो ।। 


शिव ga पान निराकार, आदि कारण ३%कार | 
ब्रह्माण्ड रूप सुय छु, शिव शांकर शुम्भो ।। 


युस दरि शिव सुंद ध्यान, तस गछि दूर आज्ञान। 
काल भय हरवुन छु, शिव शांकर शुम्भो ।। 


'द्वारिका' लगाव तम्बु, छारुन शिव शुम्भो । 


भवसरस तारी सु, शिव शांकर शुम्भो ।। 
* 

हरि ३५ 3० कारा 


हरि ३७ ३० कारा, हर हर ३% कारा। 
जपु जपु ॐ कारा, ३% हरि 3 कारा।। 


आदि देव श्री गणेश, एकदन्त गजानना। 
वक्रतुण्ड लम्बोदरा, ३% हरि ३७ कारा।। 
३७ ग्लो ३० कारा, TSE ॐ कारा। 
सोऽहं ॐ कारा, 3७ हरि ॐ कारा।। 


बरह्मा, विष्णु, मेहश, कार्ता, धर्ता, हर्ता। 
त्रे कारण ३७ कारा, ३% हारि ३% कारा।। 


अउ म कारा, नादुनिन्दु ३» कारा। 
चोर पाद ॐ कारा, 3% हरि ॐ कारा।। 


परम ब्रह्म परमात्मा, सत्‌ चिदान्द दामा। 
ज़गत का आधारा, ३% हारि 3 कारा।। 


निष्कल निष्कामा, निर्गुण निराकारा। 
ब्रह्माण्ड रूप 3» कारा, ३७ हारि 3७ कारा ।। 


बचपन, जवानी, बुढ़ापा, प्राता, मध्यान, सायंवेला। 
समय की यह धारा, ३% हारि ३% कारा।। 

जाग्रत, स्वपुन, सुष्पती, भूलोक की यह बस्ती | 
तीन गुणो का पिटारा, ३% हारि 3७ कारा।। 


समसार का यह मेला, प्रकृति पौरुष की खेला। 
काल के मुह में सारा, 3» हारि 3७ कारा।। 


‘afta’ जपो 3% कारा, खुल जाये मुक्ति द्वारा। 
जन्म मरन से होगा छुटकारा, 3» हरि ३% कारा।। 
* 


दुर्दशा दूर करान छि नौ Gara 


दुर्दशा दूर करान छि नौ दुगीये, 

नौ दुर्गाये छु जय जय कार। 

ज़गत अम्बाये माजि शारिकाये।। 
दुर्दशा दूर करान छि नौ दुगीये ।।० ।। 


ओकदोह पूज़ान छिय शैल पुत्री, 
ofa दोह पूज्ञान ब्रह्मचारिनी। 

त्रे ताप हरव॒न्य छय प्रज़ाये।। 

दुर्दशा दूर करान छि नौ दुगीये।।० ।। 

त्रेयि दोह पूजा कर चन्द्र घन्टा, 

चोरम दोह गछ शरण कृष्माण्डा | 
भखुत्य व्रत दरान छिय श्रद्धाये।। 
दुर्दशा दूर करान छि नौ दुगीये।। ० ।। 


पाँचम दौह पाद छल स्कन्द माताये, 
दर्शुन हावान छि जायि जाये। 

पूजा करान छिस लोल तय माये।। 
दुर्दशा दूर करान छि नौ दुगीये।।० ।। 


श्यम दौह पूजा कर कात्यायनी, 
कात्यायन रियष्‌ संज्ञ स्वय पुत्री | 
राक्षसन गालान, दुख हरान प्रज़ाये।। 
दुर्दशा दूर करान छि नौ दुगीये।॥० ।। 


सतम दौह पूजा कर कालरात्री, 

कालस ति भय छुय अम्य सुंदुय। 
भखुत्यन रक्षा करान छय जायि जाये।। 
दुर्दशा दूर करान छि नौ दुर्गीये।॥० ।। 


आँठम दोह पूजान छिय महा गौरी, 
गाह त्रावन छय अष्ट सिद्धि। 

दुर्गा साक्षात व्वलुसन आये।। 

दुर्दशा दूर करान छि नौ दुगीये।।० ।। 

नवम दौह नवन कन्यायन छि पूजान, 
खिर खण्ड खॉस्य AU बँर्‌य ख्यवान। 
दान दक्षना दिवान श्रद्धाये।। 

दुर्दशा दूर करान छि नौ दुगीये।।०।। 


लोल सान युस पूजि नौ दुगाये, 

पूर्ण गछान तस कामनाये | 

“द्वारिका' पूजान सोरि आशाये।। 

दुर्दशा दूर करान छि नौ दुगीये।।० ।। 
* 


दूरि प्यठ आसय बोज़तम वीलज़ार 


दूरि प्यठ आसय बोज़तम वीलुज़ार। 
माता स्यद लक्ष्मी छु जय जयकार | | 
“लोक भवन' माता छुय चोन स्यद पीठ, 
पादन चान्यन दिमहा मीठ्य। 
नागस प्यठ कनि छु चोनुय दरबार ।। 
माता स्यद लक्ष्मी छु जय जयकार।।०।। 
तीर्थ राज़न हंज़ छख राज रॉनी, 
सॉरसय ज़गतस राज HU | 
महा काल भैरव छु चोनुय पॅहरदार।। 
माता स्यद लक्ष्मी छु जय जयकार।।०।। 

भखुत्य यिवान योर छिय श्रद्धाय सान, 
हार बॉश्य दोह करान छिय बाह श्रान। 
प्रदिक्षण करान fea AA बारम्बार ।। 
माता स्यद लक्ष्मी छु जय जयकार।।०।। 
'कॅज-मॉज्य' ऑस्य चॉनी भखती, 
जानावार बॅनिथ तॅम्य प्रॉव मुक्ति। 
पंजव सुत्य तोछुन अति SLA जलधार।। 
माता स्यद लक्ष्मी छु जय जयकार।।०।। 
दूर गोस चैय निश मॉज्य छुस परेशान, 
क्या जान कमि विज़ि गोम अभिमान। 
शरण छुस डेडितल बोज़तम SRTR | | 
माता स्यद लक्ष्मी छु जय जयकार |।० || 
वनतम गळु कोत प्रछूयोन छुस JA, 
मॉज्य दक्‌ दोलन लोगमुत बुय। 
बे वसीलन हंज़ छख मॉज्य चुय मददगार | | 
माता स्यद लक्ष्मी छु जय जयकार।।०।। 
IRA छारान छुय पननुय ओल, 
सुय ओल ओसुस wal यॅचकोल। 
कॅम्यताम्‌ कोरमुत SF तथ लुर॒पार।। 
माता स्यद लक्ष्मी छु जय जयकार ।।०।। 
* 

दुर दशा दूर कर बोज़ जारपार 


दुर दशा दूर कर बोज़ ज़ार॒पार। 
माता स्यद लक्ष्मी छु म्योन नमस्कार | | 


लुक भवनच कॅज माजि तप कौरनय, 
जन्मस चोनुय नाव स्वरनय। 

चाँनी आँस स्वति सीवाकार।। 

माता स्यद लक्ष्मी छु म्योन नमस्कार ।।० ।। 


पथ कालि हारतल आँस बस्ती, 

पानिच आँसख तंगदॅस्ती | 

कॅज माजि ओस पोन्य सारनुक कारबार | | 
माता स्यद लक्ष्मी छु म्योन नमस्कार |। ० ।। 


कॅज मॉज्य ऑस कँचा भाग्यवान, 

स्यद लक्ष्मी आँस पूजा करान। 

ब्रोंठ कनि प्रकटयोस चोन दरबार ।। 

माता स्यद लक्ष्मी छु म्योन नमस्कार ।।०।। 


हार बाँश्य दोह दयुतनस दर्शुन, 

कॅज माजि वोनुन मंग क्या छय मंगुन। 
भख॒त्यन क्युत मागनस WA छु दरकार।। 
माता स्यद लक्ष्मी छु म्योन नमस्कार।।०।। 

अनुग्रेह कौरनस सथ दिचनस, 

लोक भवन पोन्य नेरनच कथ वॉन्यनस। 
तति प्यठ अति द्रायि पाँ फ़म्वार्‌।। 

माता स्यद लक्ष्मी छु म्योन नमस्कार।।०।। 


वाद छुनस कोरमुत थज़ि वॉनी, 

शरण युस यिय कांह आज्ञॉनी। 

बाह श्रान युस येति करि तारन पार।। 

माता स्यद लक्ष्मी छु म्योन नमस्कार ।।० ।। 


रुत युस आसि मॉज्य तरि पानय, 

तारतन मे ह्युव अनज़ानय। 

तिय दिम मॉज्य युस UST सार।। 

माता स्यद लक्ष्मी छु म्योन नमस्कार lo 


चतुर भोज़ रूप मॉज्य छुय शूबिदार, 

शंख चक्र गदा पदम अथन हथियार। 
राक्षसन आमच करनि सहार ।। 

माता स्यद लक्ष्मी छु म्योन नमस्कार ।।० । | 


डेडि तल छु हुकमस प्रारान छुस, 

शर्मसार नेत्रव ओश हारान छुस। 

रातस दोहस करान छुस वीलज़ार।। 

माता स्यद लक्ष्मी छु म्योन नमस्कार ।।० ।। 


CC-0. Nanaji Deshmukh Library, छी, Jammu. Digitized by eGangotri 


कांछा वॅनि ना माजि म्याने, 
'द्वारिका' छुय प्रारान डेडितल चाने। 
che दादि सुत्य गोमुत छु बेमार।। 
माता स्यद लक्ष्मी छु म्योन नमस्कार।।०।। 
अ 
भखत्यव सँमिव सॉरी 
भखत्यव सँमिव सॉरी। 
कशीरि तॅरव सॉरी।। 
कशीरि हुद्य अस्य निवासी, यॅच कालक्य वन वॉसी। 
ग्रीषमन अस्य येति मॉरी, कशीरि तॅरब at 
लोक भवन छय हार बाह, शत्रन तति दिमव दाह। 
बाह श्रान तति करव सॉरी, कशीरि तॅरव सॉरी।। 
भाव पोश निमव सुती, लागव तिम स्यद लक्ष्मी। 
qaa तति अशय बॉरी, कशीरि ata सॉरी।। 
अनहोस तस तति आर, नारस करि गुलज़ार। 
कासि असि लाचारी, कशीरि तँरव सॉरी ।। 


कर सखर चुति 'द्वारिका', 
दिल फुटथ॒य छि सॉरी, 


सतच शेछ 


यित afte चति श्राना। 
कशीरि तँरव सॉरी।। 


* 

मण्डली हाथ गछव देवी आंगन 


मण्डली हाथ गछव देवी आंगन। 
ज़गत अम्बायि निश करव कीर्तन।। 


तुलमुलि समेमित छिय सॉरी, 

पूजायि तति छन अनवॉरी। 

केंह गॅयि पैदल केंह कारन।। 

जगत अम्बायि निश करव कीर्तन।।०।। 


अज़ छय आँठम बेयि रेंचवार, 

शोल॒ मारान क्या छु देवी दार। 

che करान छि प्रदिक्षण केंह कीर्तन ।। 
ज़गत अम्बायि निश करव कीर्तन।।० ।। 


मातायि क्षीर खण्डची प्रीती, 

भाव पोश ति निमव सुत्य सुती। 

ज़ॉरी करहोस स्व छि बोज़न।। 

जगत अम्बायि निश करव कीर्तन।।०।। 


मातायि हुंद छुय बोड दरबार, 

Wace दिवान छय भवसरतार। 

युस यिय मंग्यस तस तिय सोज़न।। 
जगत अम्बायि निश करव कीर्तन।।०।। 

'द्वारिका' ति अचि हे देवी दरबार, 

डेडि तल चन्दछौन छुय शर्मसार | 

भक्ति हीनस fad भखती हुंद धन।। 

जगत अम्बायि निश करव कीर्तन।।० ।। 
अह 


कश्यप मण्डलच माँ शारदा 


कश्यप मण्डलच माँ शारदा | 
असि कर दया माँज्य असि कर रक्षा।। 


शारदा माता च॒ माँज्य सॉनी, 

भखचुम पाप शाप यिम छिम प्रॉनी। 

सायि चोन रूज़्यतन असि प्यठ सदा।। 
असि कर दया मॉज्य असि कर रक्षा।॥० ।। 


शठभोज़ शारदा रूप चोन क्या शूबिदार, 
रंग रंग दॉरिथ छिय अथन हथियार। 
भखुत्यन करान छख मॉज्य पालना।। 

असि कर दया मॉज्य असि कर रक्षा।।०।। 


दोन अथन कलम दवात अमृत कलश, 
दोन अथन दॉरिथ छख खडग धनुष। 

अकि अथ अभयदान बैयि घंटा || 

असि कर दया मॉज्य असि कर रक्षा।।०।। 

चुय छख शब्दमयी शक्ति, 
चय छख वेद गर्भा सरस्वति। 
चय छख वीना वादनी हंस वाहना || 


असि कर दया मॉज्य असि कर रक्षा।।०।। 


चय छख महा विद्या, जगत माता, 

च॒य छख मेघा शक्ति मोक्ष दाता। 

चुय दिवान मॉज्य धन त॒ सम्पदा।। 

असि कर दया मॉज्य असि कर रक्षा।।०।। 


योगी तु ज्ञॉनी करान छिय अस्तुति, 
तिमन दिवान छख ज्ञान बुद्धि | 
सरस्वति त बुद्धि हेज छख दाता।। 


असि कर दया मॉज्य असि कर रक्षा।।०।। 


निर्मल मन॒ युस करि चोन ध्यान, 

ज्ञान विज्ञान छख तिमन बखशान। 

पूर्ण करान छख मन कामना।। 

असि कर दया मॉज्य असि कर रक्षा।।०।। 


AAR विचचार युस थवि जान, 
आपदायन मॉज्य नाश चुय करान। 
दु:ख दाँद्य सॉरी करान छख दफा।। 


असि कर दया मॉज्य असि कर रक्षा।।०।। 

MISSIONS २ a 


शूबान क्या चोन शारदा पीठ, 

पादन चाञ्यन दिमहा मीठ्य। 

“द्वारिका' लायान छुय डेडि तल सदा।। 

असि कर दया मॉज्य असि कर रक्षा।।०।। 
कर 


शारदा कर सोन मोकलन पाये 


शारदा कर सोन मौकलन पाये। 
त्रावतय माँजय शुहुल साये।। 


गुल्य गँडिथ मॉजय शरण अँस्य आये, 

भखुत्यन WAS चाँज माये। . 

अंजराव साँनी कर्मक्य न्याये।। 

त्रावतय माँजय शुहुल साये।।० ।। 
भाव पोश ह्यथ माँज्य इंतिज़ारस, 
कन थावतख च्य ज़ार पारस। 
पोशि पूजा करय लोल तु माये।। 
त्रावतय मॉजय शुहुल साये।।०।। 

भाव पोश मॉज्य करतय च्च सुविकार, 

शत्‌ शत्‌ बार GA सोन नमस्कार | 

स्योद करतु सॉन्य कर्म रेखाये।। 

त्रावतय मॉजय शुहुल साये।।०।। 

वीना वायान हंसस प्यठ सवार, 
सरस्वति हुंजय छख़ अवतार | 
कनन कन वाजि छय मारान ग्राये।। 
त्रावतय माँजय शुहुल साये।। ० ।। 

भख्रत्य पूजान छि सुबहन त शामन, 

रौटमुत छुख माँज्य चोन दामन। 

पूर्ण करान छख मन कामनाये।। 

त्रावतय माँजय शुहुल साये।।०।। 
रतन दीप तु काफूर मॉज्य ज़ालय, 
नॉल्य त्रावय मॉज्य पोश मालय। 
प्रदिक्षण करान छिय बजि श्रदाये।। 
त्रावतय मॉजय शुहुल साये।। ० ।। 

ज्वाला रूप छुथ मॉज्य त्रेय दोरमुत, 

ब्रह्मांड सोरुय छुथ तॅचरोवमुत | 

जीव STS सॉरय बुज़न आये।। 

त्रावतय मॉजय शुहुल साये।।०।। 
'द्वारिका' ति आमुत छुय चानि डेडि तल, 
मुशकिल सॉरी करतस हल। 
गेविहे चाजे सु ति लीलाये।। 
त्रावतय मॉजय शुहुल साये।।०।। 

* 

छल छांगरि गोम मन लोलो 


छलु छांगरि गोम मन लोलो, 
दयो वज कसू वन॒ लोलो। 
मनन कोरनम्‌ सन लोलो।। 
विषयन पत पत॒ मन दोरान, AÀ ऑन्दरी छुम कोरान। 
अँन्दरी कोरनस पन पन लोलो, दयो वज कसू वनु लोलो ।। 


संकल्प विकल्प छिस डालान, कोहन त॒ बालन छिस खारान। 
qå सुंद्य पॉठ्य छु दोरन त लोलो, दयो वज कसू वन लोलो।। 


पारदक्य WT छस थर थर, क्या वनय Val छस बाँम्बर | 
क्षण क्षण GA चलन त॒ लोलो, दयो बञ कसू बनु लोलो ।। 


यि मन म्योन कोता छुय चंचल, विजि विज़ि BA करान गांगल। 
छुस दपान गण्डहन रज़ि लोलो, दयो बञ कसू बनु लोलो ।। 


कॉत्या कॅरमस मे तदबीर, केंहति छुम न॒ मानान कौरनस गीर। 
तोमुल मंज़ नोन नेरन ज़न कन लोलो, दयो वजा कसू वन॒ लोलो ।। 


हसद त॒ वैर सृत्य TSM चंचल, काम क्रूध लूभ सुत्य बनान छुस बल। 
मज़दार छारान छु ख्यन लोलो, दयो वज कसू वतु लोलो || 

हो दय करतु वज म्योन चारय, मनन कोरनस ब आवारय। 
छुस दपान चलुहा वन लोलो, दयो बज कसू वनु लोलो।। 


'द्वारिका' मॉनिथ ना चेय हार, कोन छुख त्रावान चुय अहंकार | 
कर्ता धरता छु सोरुय मन लोलो, दयो वज कसू वन॒ लोलो।। 
* 


Taq देव म्योन रेहबरय 


ग्व्र देव म्योन रेहबरय, सत्‌ संग दिम हे सत्‌ ग्वरय। 
कुसंग निश रछतम हरय, सत्‌ संग दिम हे सत्‌ ग्वरय।। 


रजोगुण तमोगुण येलि कलु FER, 

क्रोधस त मोहस aS बरान। 

दोबरावतख तिम गवर वरय।। 

सत्‌ संग दिम हे सत्‌ ग्वरय।।०।। 
क्रोध मोह मनस चंचल करान, 
ध्यान धरनायि छलि-छलि करान। 
मन छु फेरान पत्‌ दर दरय।। 
सत्‌ संग दिम हे सत्‌ ग्वरय।।० ।। 

माया मोह भ्रम दूर करुम, 

अहंकारस मे सूर करुम। 

सत्‌ कर्म मे करनाव रेहबरय।। 

सत्‌ संग दिम हे सत्‌ ग्वरय।।०।। 

ईरय मै गॉमच नाव छम, 
बोठ Ta खारतम रठ तु नम। 
कासतम वज मै मर मरय।। 
सत्‌ संग दिम हे ALIA | Lo ।। 

वन क्या ह्यकान छुस न वॅन्यथय, 

Glad कर्म आयम प्रकटिथय। 

चोनुय छुम वज आसरय।। 

सत्‌ संग दिम हे सत्‌ ग्वरय।।०।। 
साधन तय संतन हुंद संग मे दिम, 
अध्यात्म ज्ञानच ज्ञान मे दिम। 
सत्‌ संग सुत्य भवसर तरय।। 
सत्‌ संग दिम हे सत्‌ ग्वरय।।०।। 

संसारस मंज़ छिय कृत्य रंग, 

तरनुक उपाय अख सत्‌ संग। 

सत्‌ संग रंग सुत्य रग हरय।। 

सत्‌ संग दिम हे सत्‌ ग्वरय।।०।। 
सत्‌ संग रस येम्य येति चोबुय, 
तमिकुय खुमार तस नो मोठुय। 
'द्वारिका' ति चावतन अख ज़रय।। 
सत्‌ संग दिम हे सत्‌ ग्वरय | | ० ।। 

* 

सत्‌ संग रंगनाव जंग लद पान 


सत्‌ संग रंगनाव जंग लद पान, 
सत्‌ संग गंगायि मंज् कर श्रान। 
कुसंगस मंज खसी चेय हान।। 
सत्‌ संग गंगायि मंज़ कर श्रान।।०॥। 
ग्वड शरण गछ श्री गणेशस, 
पतु रठ पाद च॒य ग्व्र देवस। 
सुय भावी चैय सतकुय ज्ञान।। 
सत्‌ संग गंगायि मंज़ कर श्रान।।०।। 
सत्‌ संग भवन छुय ज्ञानुक दरबार, 
अति छुय लगान संतन हुंद अकहार। 
व्यछुनावान तिम छि शास्त्र ज्ञान।। 
सत्‌ संग गंगायि मंज़ कर श्रान।।०।। 
शम दम सान करुन सत व्यवहार, 
यम नियम सान ख्योन श्रूच आहार | 
मांस ख्योन त्याग कर लोघराव पान।। 
सत्‌ संग गंगायि मंज़ कर श्रान।।० ।। 
पर उपकारक थावुन छु भाव, 
हाजत मन्दन हुंज यिन थावख ग्राव। 
युस यिय मंगी तस तिय द्युन दान।। 
सत्‌ संग गंगायि मंज़ कर श्रान।।०।। 

यछ पछ थाव॒न्य छय भरपूर, 
आपदायि गछुनय पानय दूर। 
सत्‌ संगस मंज़ छु पान भगवान।। 
सत्‌ संग गंगायि मंज़ कर श्रान।।० ।। 
सुलि वोथ प्रभातन न्यति नियमय, 
श्रान संध्या कर प्रभात वेलय। 
गायत्री ज़प कर छुय सु महान्‌।। 
सत्‌ संग गंगायि मंज़ कर AM Lo l 
'द्वारिका' सत्‌ संग छुय अमृत धार, 


येम्य चौव सुय गव भवसर पार। 

अन्त सम्यस प्यठ प्रावि निर्वाण।। 

सत्‌ संग गंगायि मंज़ कर श्रान।।०।। 

* 
सतची करतो च॒ ज्ञान 

सतची करतो च॒ ज्ञान, सत्‌ संग मेलि भगवान। 
सत्‌ छुय अख भगवान, सत्‌ संग मेलि भगवान।। 
हा पान प्यत पायस, शरण गछ तु दयस। 
जन्मन हुंज चली हान, सत्‌ संग मेलि भगवान । | 


जन्मस यिथ कौरुथ क्या, मायायि आवरूख ना। 
मायायि मंज कडुन पान, सत्‌ संग मेलि भगवान।। 

अहं भाव त्रावुन छुय, सम बुद्धि प्रावन्य छय। 
ग्वर्‌ देव मानुन भगवान, सत्‌ संग मेलि भगवान || 


यम नियम थाव भर पूर, कुसंग निश रोज़ुन दूर। 
शुद्ध थाव पनुन खान पान, सत्‌ संग मेलि भगवान।। 


मास ख्योन कर सा च॒ त्याग, अद बडी धर्मुक राग। 
हर ज़ीवस मंज़ छि प्रा, सत्‌ संग मेलि भगवान।। 


| (द्वारिका सत्‌ वेचार, सत्‌ संगससय लार। 
सत्‌ छुय अख भगवान, सत्‌ संग मेलि भगवान।। 
* 
दयस मै वन्योम छुस च्योन 


दयस मै वज्योम छुस चोन बन्धय, पॉपी त गौनाहगार। 
पूजा ब करहय छुस शर्मन्दय, किथ॒ लग्यम भवसर तार।। 


दम दम पानस करेयम फन्दय, goo बास्योम संसार । 
सद्राह ज्यूठ FFA छुसन कुनि अंदय, शान्त स्वभाव दम दार ।। 


शुर्य बाँच गर बार सोरुय छु फंदय, मायायि हुंद कार बार | 
तन्हा पानस रोज़ तो अन्दय, दय नावय ओत सार।। 

मायायि चाने कोरनम फंदय, छलु कॅरनम बिस्यार। 
कमि आशियानुक छुस बो बंधय, लेन देनुक कर्ज़दार।। 


मोल मॉज्य Fa छुख छुस बो फर्जन्दय, हावतस वज दीदार | 
ईर नाव गॅमंच लागतन अन्दय, छूयन॒ WA मंजदार।। 


'द्वारिका' परछूयोन छुय अन्दवन्दय, छयन गोमुत अज़ यार। 
अथस थप कॅरिथ च्य पकूनावतम, दितस भवसर तार।। 
%* 


दर्शुन हाव मै नन्द लाल 


दर्शन हाव मै नन्द लाल, छुख ना च दीन दयाल। 
प्रारान वोतुम यँच काल, छुख ना च॒ दीन दयाल।। 


देवकी निश आख ज़न्मस, गाह प्योब कॉद खानस। 
कनसस बॅनिथ आख काल, छुख ना च॒ वीन दयाल।। 


भाद्र घट पछ ऑठम, आर्ध रातन ह्योतुथ ज़न्म। 
नन्द गाम AGE काल कालय, छुख ना च्च दीन दयाल।। 


द्वद चौथ जसदाये, aq गामुच गार्य बाये। 
qi बालकन सुत्य मॉरिथ छाल, छुख ना च्च दीन दयाल।। 

जमनायि बॅठ्य बँठय फेरान, गूर्य बालकन सृत्य खेलान। 
जमनायि मंज़ गॅयी बाल, छुख ना च॒ दीन दयाल।। 


जमनायि ate लॉयिथ, काली नाग मद गोलुथ। 
सूजथन सुय चेय पाताल, छुख ना च दीन दयाल।। 


राक्षस गॉलिथ चेय, सात्‌ जन पॉलिथ चेय। 
सुदामा रोटथन नॉली नाल, छुख ना च दीन दयाल।। 


SRS गव अभिमान, त्रागुन SF बारान। 
किस प्यठ तुलुथ गोवर्धन बाल, छुख ना च दीन दयाल ।। 


बन्सी ओसुख वायान, गूपियन ओस दिल तम्बलान। 
OR ऑस्य घ्रेय बन्सी लाल, छुख ना च॒ दीन दयाल।। 


गूपियन सृत्य गिन्दुथ रास, राधायि सत्य कोर्थ अथवास। 
मेति पनुन अथ चुय डाल, छुख ना च दीन दयाल।। 


द्वारिका' गोमुत छु प्रछौन, हरमोख किन्य दिवान वोन | 


हावतस वञ पनुन खतखाल छुख ना चु दीन दयाल।। 
* 

हे दयि कासतम कालुन भये 


हे दयि कासतम कालुन भये, लये च॒ यितमो। 
अनज़ान छुसय BA न॒ कैंह पये, लये च॒ यितमो।। 


पोंपुर लारान Wed छुये, दॅज़िथ WH छुस सूर। 
ऑखर तति क्या मुचान gÀ, लये च॒ यितमो।। 


वनतम GRA FA कथ MÀ, हर जायि चोनुय ज़हूर। 
वॉतिथ पान छुख हर कुनि शाये, लये च॒ यितमो।। 


पाप शाप हरतम म्याने दये, काम क्रूधस कर सूर। 
अन्तःकर्णन साफ़ कॅरमये, लये च॒यितमो।। 


सुबहन त॒ शामन छारथ aa, भक्ति दितम भरपूर। 
मनस म्यानिस साफ़ कर खये, लये च॒ यितमो।। 


मन त॒ प्रान अर्पण करय चेये, शान्ती दितम भरपूर । 
अके लयिये मे गाश fad, लये च यितमो।। 


साधन त॒ संतन सृत्य थाव लये, HST निशि चल दूर। 
सत्‌ संगस मंज़ लबख पये, लये च॒ यितमो।। 


‘afte’ छांडान हर सो छुये, अरज़ी कर तस गोर। 
पानस सत्य मिलनाबुन सुये, लये चु यितमो।। 

भख॒त्यो ज्ञान घर थावतो बअरथई 


भख॒त्यो ज्ञान घर थावतो बअरथई। 

सुम्रन करान ga रोज़।। 
पनुनिस धर्मस प्यठ रोज़ दॅअरथई 
सत्‌ कर्म करान च॒ रोज़।। 

सुलि वोथ प्रभातन श्राना कॅअरथई। 

तन मन नॉविथ रोज़।। 
न्यति नेम सन्ध्या वन्दना कॅअरथई | 
ब्रह्मन कर्म छुय बोज़।। 

संग थाव सुती सतज़न पोरषन। 

कुसंग निशि दूर रोज़।। 
करनावनय तिम ज्ञानुक दर्शुन। 
सत्‌ संग करान चय रोज़।। 

यथ कर्मस कामना छि शरथई। 

तथ छुन॒ अर्थय बोज़। 
यथ धर्मस मूक्षिदामन शरथई। 
तथ धर्मस निशि दूर रोज़।। 

यथ ध्यानस मन छुन शोम्रथय। 

तथ ध्यानस छुन सोज़।। 
सथ रवास उश्वासस मंत्र न॒ सुती। 
सु शाह ज़ाये बोज़।। 


CC-0. Nanaji Deshmukh CCI Jammu. Digitized by eGangotri 


ada शेछ 


'द्वारिका' रोजतो ध्याना दॅअरथई | 


कौरहस वील ज़ारय, 


ईकान्तस मंज रोज़।। 
मौनम दॅरिथ कन दऑरथई। 
अनाद शब्दय AST | | 
ज 
महा वीर हनुमानई 
महा वीर हनुमानय, राम राम छु ज़पानय। 
निष्कल निष्कामय, राम राम छु ज़पानय।। 
अंजनी छस माता, कैसरी छुस ना पिता। 
पवन पुत्र छिस वनानय, राम राम छु ज़पानय।। 
बोछि लॅज हनुमानस, खैनि गव सूर्यि देवस। 
ओसुस शुर्‌य भावय, राम राम छु ज़पानय।। 
मौखस बोरुन सूर्य देवय, बास्योस सु ख्यन मेवय। 
ज़गतस गव अन्धकारय, राम राम छु ज़पानय।। 
देवी त देवता आयि लारान, त्राहि! त्राहि!ओश हारान। 
राम राम छु ज़पानय।। 

यल त्रोवुन सूर्य दीव, ख्वश गॅयि सॉरी दीव। 
दूर गव अन्धकारय, राम राम छु ज़पानय।। 


हनुमानस छि काँत्या ज़ोर, अकि छालि तौर सागर अपोर । 
स्वन लंकायि कोरुन मिसमारय, राम राम छु जपानय।। 


येलि बेहोश गव लक्ष्मन जी, पहाड़ ह्यथ अनिन संजीवनी | 
नालुमति रटान छुस रामय, राम राम छु ज़पानय।। 


वर द्युतनस चिरंजीबी, राम नाम योतताम छुय | 
सॉरी छि पूज़ानय, राम राम छु ज़पानय।। 


'द्वारिका' छुस पुर्जोरी, संकट कास्यस सॉरी । 
संकट मोचन भगवानय, राम राम छु ज़पानय।। 
¥ 


दयो च॒ छुख दयावान | 


दयो चु छुख दयावान, पुशरोवमय मे पनुन पान। 
ब हा छुसय अंजान, पुशरोवमय मे पनुन पान।। 


देवता तु बेयि कारण, चोनुय छि ध्यान दारन। 
मटि ga सोरुय जहान, पुशरोवमय मे पनुन पान।। 

ताबे चेय त्रिज़गत छुय, तँथ्य चलावान छि चॉनी शक्ति | 
हनि हनि मंज च्च सनिदान, पुशरोवमय मै पनुन पान।। 


यस करख पर्द पूशी, सुना वुठि जांह ति सख्ती। 
मैति रोज़तो मेहरबान, पुशरोवमय मै पनुन पान।। 


नम रटख यस च्च नावे, तस ना ase परवाये। 
परमय गती सु प्रावान, पुशरोवमय मै पनुन पान।। 


पूजहथ सुब शामय न्यथ, दित मै तिथुय साम्रथ। 
छुस ना ब॒ चोन सनतान, पुशरोवमय मै पनुन पान।। 


चैय रोस्त कुस छु म्योनुय, यस भाव हाल पन॒नुय। 
TU SE च॒ टोठान, पुशरोबमय मे पनुन पान।। 


सायि पननुय थावतम, कास्तम सॉरी गम। 


'द्वारिका' छुय ज़ॉरी करान, पुशरोवमय मै पनुन पान। 
* 

अनन्त रूप विष्णु भगवान 
अनन्त रूप विष्णु भगवान, दितमो मै भक्ति दान। 
करहा ब चाँनी गुणगान, दितमो मै भक्ति दान।। 
शान्त आकार चोनुय, शीष नागस प्यठ शूबवुन । 
ज़गतस छुख च॒ पाला, दितमो मै भक्ति दान।। 
कति मंगान छुस ब॒ मुक्ति, दितमो पनुन्य भक्ति। 
छुस ब मूर्ख त नादान, दितमो मै भक्ति दान।। 


जर जरस मंज़ बॅसिथ चय, 
अर्पण करय मन प्राण, 


सास बॅद्य नाव छिय चेय, 
देवता ति छिय पूजान, 


ब्रह्माण्ड रूप चोनुय, 
मैति दित पननी ज्ञान, 


व्यन्‌ती चुय बोजुम, 
पूजहथ ब॒ भखती सान्‌, 


ज्ञान बुद्धि दितु मै। 
दितमो मै भक्ति दान।। 


ज़ीवस मंज़ बॅसिथ चुय। 
दितमो मै भक्ति दान।। 


भखुत्यव प्रज़नोबुय | 
दितमो मे भक्ति दान।। 


ज्ञान बुद्धि मेति दिम। 
दितमो मे भक्ति दान।। 

करहा न्यथ संग, संतन हुंद दिम संग। 
भावहन तिम मै ज्ञान, दितमो मै भक्ति दान।। 
चोनुय छुस ब दास, आवागमन मै कास। 
माया छम फसावान, दितमो मै भक्ति दान।। 
चठतम यि माया ज़ाल, चय छुख दीन दयाल। 


काम क्रोधच चटुम हान, दितमो मे भक्ति दान।। 


त्रषनायि जाल वोलनम, मम्तायि गंड फ्युरनम। 
“द्वारिका' छुय परेशान, दितमो मे भक्ति दान। 
* 
75 

जय हनुमाना अति बलावाना 


जय हनुमाना अति बलावाना। 
राम राम रटयो रे, प्रभु मन बसयो रे।। 


सीता राम राम राम सीता राम राम राम, 
जो कोई आवे, अर्ज़ी लगावे, सब की सुनयो रे। 
प्रभु मन बसयो रे, राम राम रटयो रे, प्रभु मन बसयो रे।।० ।। 


अंजनी के लाला, फेरू तेरी माला, कृपा करयो रे। 
प्रभु मन बसयोरे, राम राम रटयो रे, प्रभु मन बसयो रे।। 


ना कोई संगी, ना कोई साथी, रक्षा करयो रे। 
प्रभु मन बस्यो रे, राम राम रटयो रे, प्रभु मन बसयो रे।। 


अर्जी हमारी, मर्जी तुम्हारी, संकट हरयो रे। 
प्रभु मन बसयो रे, राम राम रटयो रे, प्रभु मन बसयो रे।। 


द्वारिका' आया शरण तुम्हारी, पापों की गठरी हो गई भारी। 


पाप शाप हरयो रे, राम राम रटयो रे, प्रभु मन बसयो रे।। 
जह जै अ. 

